
BIROULUI PERMANENT

AL

CAMEREI DEPUTAŢILOR

Vă înaintăm, alăturat, raportul asupra Proiectului de Lege privind aprobarea Ordonanţei Guvernului nr.11/2021 pentru modificarea şi completarea Legii nr.207/2015 privind Codul de procedură fiscală şi reglementarea unor măsuri fiscale, transmis spre dezbatere în fond, Comisiei pentru buget, finanțe și bănci, cu adresa nr. PLx nr. 481/2021  din 18 octombrie  2021.
În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,
Bogdan-Iulian HUȚUCĂ

PLx 384/2021


RAPORT 
asupra Proiectului de Lege privind aprobarea Ordonanţei Guvernului nr.11/2021 pentru modificarea şi completarea Legii nr.207/2015 privind Codul de procedură fiscală şi reglementarea unor măsuri fiscale
În conformitate cu prevederile art. 95 din Regulamentul Camerei Deputaţilor, republicat cu modificările ulterioare, Comisia pentru buget, finanţe şi bănci a fost sesizată pentru dezbatere în fond, cu proiectul de Lege privind aprobarea Ordonanţei Guvernului nr.11/2021 pentru modificarea şi completarea Legii nr.207/2015 privind Codul de procedură fiscală şi reglementarea unor măsuri fiscale, transmis cu adresa nr. PLx nr. 481/2021.   
Senatul, în calitate de primă Cameră sesizată, a adoptat proiectul de lege la data de 11.10.2021, cu respectarea prevederilor art.76 alin.(2) din Constitutia României.  
Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, Camera Deputaţilor este Cameră decizională.

La dezbaterea proiectului de lege s-au avut în vedere avizele favorabile ale Consiliului Legislativ și Consiliului Economic și Social.  
Comisia pentru tehnologia informaţiei şi comunicaţiilor, Comisia pentru politică economică, reformă şi privatizare, Comisia pentru administraţie publică şi amenajarea teritoriului și Comisia juridică, de disciplină şi imunităţi au avizat favorabil proiectul de lege.  
Proiectul de lege are ca obiect de reglementare  modificarea şi completarea Legii nr.207/2015, în sensul instituirii următoarelor măsuri: introducerea noţiunii de standard de control fiscal, respectiv definirea SAF-T-ului ca fiind o declaraţie informativă în legătură cu evidenţele contabile şi fiscale; se instituie obligaţia depunerii fişierului standard de control fiscal; se propune ca fişierul standard de control fiscal să constituie obiect al verificării organului de inspecţie fiscală în cadrul efectuării inspecţiei fiscale; A.N.A.F. să poată sancţiona contravenţional contribuabilii care nu depun fişierul standard de control fiscal; reglementarea obligaţiei pentru contribuabil/plătitor de a ataşa şi copia legalizată de pe documentul original, în cazul unui document redactat într-o limbă străină care nu are caractere latine şi care este tradus în limba română; crearea cadrului legal, astfel încât comunicarea dintre ANAF şi entităţi să se realizeze exclusiv prin sistemul de comunicare electronic, dezvoltat de Ministerul Finanţelor/ANAF, respectiv în SPV; contribuabilii pentru care se adoptă obligativitatea înrolării în SPV sunt persoanele juridice, asocierile şi alte entităţi fără personalitate juridică, precum şi persoanele fizice care desfăşoară o profesie liberală sau exercită o activitate economic; crearea posibilităţii corectării declaraţiilor fiscale ori de câte ori, printr-o hotărâre judecătorească definitivă, sunt dispuse măsuri care implică şi modificări de impuneri aferente unor creanţe fiscale şi perioade pentru care s-a anulat rezerva verificării ulterioare; nu se acordă înlesniri la plată a obligaţiilor fiscale care reprezintă ajutor de stat acordat din surse sau resurse de stat ori gestionate de stat, precum şi fonduri europene sau fonduri publice naţionale aferente fondurilor europene; stabilirea unui termen rezonabil de valabilitate a măsurii asigurătorii, după data comunicării sesizării penale, un termen de 3 luni de la data comunicării sesizării penale în care să rămână valabilă măsura asiguratorie; analiza cererilor de dare în plată depuse la ANAF să fie realizată la nivelul organului fiscal competent de către comisiile constituite în acest scop prin ordin al preşedintelui ANAF.
Potrivit prevederilor art. 62 şi art.133 din Regulamentul Camerei Deputaţilor, republicat cu modificările ulterioare, examinarea proiectului de lege a avut loc în şedinţa din data de 02 iunie 2026. La şedinţa comisiei, deputații și-au înregistrat prezența conform listelor de prezență. 
La dezbaterea proiectului de lege a participat, în calitate de invitat, domnul György Attila - subsecretar de stat  în Ministerul Finanțelor.   
În urma examinării proiectului de lege şi a opiniilor exprimate, membrii Comisiei pentru buget, finanţe şi bănci au hotărât, cu majoritate de  voturi, să transmită plenului Camerei Deputaților prezentul raport prin care se propune adoptarea proiectului de Lege privind aprobarea Ordonanţei Guvernului nr.11/2021 pentru modificarea şi completarea Legii nr.207/2015 privind Codul de procedură fiscală şi reglementarea unor măsuri fiscale, în forma Guvernului, cu amendamente admise prezentate în Anexă.   
În raport cu obiectul şi conţinutul său, proiectul de lege face parte din categoria legilor ordinare.
	PREȘEDINTE,
Bogdan-Iulian HUȚUCĂ
	SECRETAR,
Iulius-Marian FIRCZAK


	Şef serviciu,                                   
Giorgiana Ene


	Consilier parlamentar,
Amalia Roșu


Anexă Plx 481/2021
In timpul dezbaterilor deputații au admis următoarele amendamente:
	Nr. crt.
	Text Ordonanța Guvernului nr. 11/2021 
	Text Senat
	Text amendamente propuse
	Motivare

	1. 
	
	Titlul legii: 
LEGE privind  aprobarea Ordonanței Guvernului nr. 11/2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale

	Nemodificat
	

	2. 
	
	Articol unic – Se aprobă Ordonanța Guvernului nr. 11 din 30 august 2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale, adoptată în temeiul art.1 pct.1 poz.3 și 14 din Legea nr. 195/2021 privind abilitarea Guvernului de a emite ordonanțe, publicată în Monitorul Oficial al României, Partea I, nr. 832 din 31 august 2021, cu următoarea completare: 
	Articol unic – Se aprobă Ordonanța Guvernului nr. 11 din 30 august 2021 pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale, adoptată în temeiul art.1 pct.1 poz.3 și 14 din Legea nr. 195/2021 privind abilitarea Guvernului de a emite ordonanțe, publicată în Monitorul Oficial al României, Partea I, nr. 832 din 31 august 2021, cu modificările ulterioare.
	

	3. 
	ORDONANŢĂ pentru modificarea şi completarea Legii nr. 207/2015 privind Codul de procedură fiscală şi reglementarea unor măsuri fiscale
	Nemodificat
	Nemodificat
	

	4. 
	Text Legea 207/2015

Art. 159.- (1) Certificatul de atestare fiscală se emite de organul fiscal local, la solicitarea contribuabilului/plătitorului. Certificatul se emite şi la solicitarea autorităţilor publice în cazurile şi în condiţiile prevăzute de reglementările legale în vigoare, precum şi la solicitarea notarului public, conform delegării date de către contribuabil. 

(6) Actele prin care se înstrăinează clădiri, terenuri, respectiv mijloace de transport, cu încălcarea prevederilor alin. (5), sunt nule de drept.


	 La articolul I după punctul 17, se introduce un nou punct, pct. 171, cu următorul cuprins:

171. La articolul 159 alineatele (1) și (6) vor avea următorul cuprins:  

(1) Certificatul de atestare fiscală se emite de organul fiscal local, la solicitarea contribuabilului/plătitorului. Certificatul se emite și la solicitarea autorităților publice în cazurile și în condițiile prevăzute de reglementările legale în vigoare, precum și la solicitarea notarului public, pentru îndeplinirea actelor și procedurilor notariale.
(6) Actele prin care se înstrăinează clădiri, terenuri, respectiv mijloace de transport, cu încălcarea prevederilor alin. (5), sunt anulabile.”
	Se elimină  forma Senatului

